ગત રવિવારે કર્ણાવતી ક્લબ બહાર સર્વિસ રોડ ઉપર બે કાર આવીને ઊભી રહી. એક કારમાં અમદાવાદ બહાર નોકરી કરતાં IPS હતાં અને બીજી કારમાં અમદાવાદનો યુવક હતો. એક કારમાં બન્ને વચ્ચે મસલતો ચાલુ થઈ હતી. જમીનનું બાનાખત રદ કરાવવાના મુદ્દે પૈસાની ઓફર કરવામાં આવી પણ યુવક તૈયાર થતો નહોતો. બન્ને વચ્ચેની ચર્ચા ઉગ્ર બનતાં પોતે કોઈ ‘રજવાડાના રાજકુમાર' હોય તેમ ધમકીનો દોર શરૂ થયો હતો. એક તબક્કે તો યુવક સામે રિવોલ્વર તાકી ને ‘ઠોક દુંગા' એવી ધમકી આપવામાં આવી હતી તેવી પણ ચર્ચા છે..